U skladu sa Članom 49. Zakona o visokom obrazovanju, Člana 9. Statuta Filozofskog fakulteta i članova 2. i 4. Pravilnika o radu naučnih jedinica Filozofskog fakulteta na svojoj sednici Nastavno-naučno veće Filozofskog fakulteta održanoj 07.11.2019. donelo je odluku da se prihvati inicijativa Laboratorije za istraživanje individualnih razlika (LIRA) da se osnuje Centar izuzetnih vrednosti iz integrativno istraživanje individualnih razlika u ponašanju.

U skladu s tim na inicijativu nastavnika i istraživača, a u skladu sa mišljenjem Odeljenja za psihologiju, Komisije za naučno istraživački rad, Nastavno-naučnog veća Filozofskog fakulteta, Savet Filozofskog fakulteta usvoja sledeći

**Akt o osnivanju**

U skladu sa Članom 49. Zakona o visokom obrazovanju, člana 9. Statuta Filozofskog fakulteta i članova 2. i 4. Pravilnika o radu naučnih jedinica Filozofskog fakulteta osniva se **Centar izuzetnih vrednosti za integrativno istraživanje individualnih razlika u ponašanju (u daljem tekstu Centar).**

**Član 1.**

**Centar se osniva s ciljem da se:**

* Bolje razumeju individualne razlika u ponašanju, emocionalnom reagovanju, motivaciji, kognitivnim procesima
* Unapredi razumevanje bioloških i socijalnih faktora koji utiču na individualne razlike u ponašanju, kao i razumevanje koordinacije i interakcije tih faktora.
* Da se bolje razumeju i izuče odnosi između bazičnih dispozicija ponašanja i njihovih (mal)adaptivnih manifestacija u svakodnevnom životu.
* Da se prouče eventualne veze između molekularnih i fizioloških fenomena koje proučava biomedicina, endokrinologija, neurobiologija, biološka psihijatrija sa individualnim razlikama u ponašanju.

**Član 2.**

Zbog kompleksnosti fenomena u rad centra će biti uključeni istraživači iz sledećih 5 institucija članica Univerziteta u Beogradu:

* Filozofski fakultet,
* Medicinski fakultet,
* Elektrotehnički fakultet,
* Fakultet za specijalnu edukaciju i rehabilitaciju i
* Institut za nuklearne nauke Vinča.

Odnosi između organizacija uključenih u rad Centra biće regulisani posebnim ugovorima. Institucije učestvuju u upravljanju i raspodeli sredstava koje Centar ostvari proporcionalno broju istraživača koji su uključeni u konkretne projekte Centra.

**Član 3.**

Centar ima Rukovodioca, Upravni odbor (UO) i Naučno veće (NVC).

**Član 4.**

Rukovodioca Centra bira Naučno veće Centra, a izbor potvrđuje Nastavno-naučno veće Fakulteta na mandat od 4 godina.

Rukovodilac:

* rukovodi radom centra,
* predstavlja Centar pred organima Fakulteta, Ministarstva i drugih institucija i organizacija,
* koordiniše saradnju između institucija uključenih u Centar,
* planira i realizuje finansije,
* Kordiniše međunarodnu saradnju,
* predsedava sednicama UO i NVC,
* predlaže plan rada i plan razvoja podmladka,
* koordinira pisanje projekata i drugih aplikacija za fondove.

**Član 5.**

Upravni odbor čini po jedan predstavnik svih institucija uključenih u rad Centra. Mandat članova UO traje 2 godina. Članovi UO se sastaju po potrebi a najmanje jednom godišnje.

Funkcije UO su:

* koordinacija između institucija uključenih u rad Centra,
* odlučivanje o uključivanju novih institucija u rad Centra,
* finansijsko i strateško planiranje,
* organizovanje obuke mladih istraživača.

U radu UO učestvuje i jedan predstavnik naučnog podmlatka.

UO donosi odluke nadpolovičnom većinom a glas svakog predstavnika institucije vredi proporcionalno broju članova.

**Član 6.**

Naučno veće Centra čine svi istraživači u naučnim zvanjima angažovani na projektima Centra. U radu NVC učestvuju i mladi istraživači bez prava glasa. NVC se sastaje po potrebi, a najmanje 2 puta godišnje.

NVC razmatra tekuća pitanja, kordiniše tekuće projekte kao i pripremu aplikacija za nove projekte, usvaja predlog plana rada, strateškog i finansijskog plana.

**Član 7.**

Na sva ostala pitanja koja nisu regulisana ovim aktom primenjuju se odredbe Zakona o visokom obrazovanju, Statuta Filozofskog fakulteta i Pravilnika o radu naučnih jedinica Filozofskog fakulteta.

Predsednik Saveta Fakulteta

\_\_\_\_\_\_\_\_\_\_\_\_\_\_\_\_\_\_\_\_

Prof. dr Dragan Popadić